पाएं अपने शहर की ताज़ा ख़बरें और फ्री ई-पेपरडाउनलोड करें
रांची। रिम्स के सुपर स्पेशिएलिटी डिपार्टमेंट के बेहतर संचालन के लिए सभी डिपार्टमेंट्स के चीफ को सरकार को अधिकार देना होगा। यह अधिकार सिर्फ प्रशासनिक ही नहीं बल्कि वित्तीय भी होना चाहिए। साथ ही डिपार्टमेंट्स को टारगेट भी मिलें। इसके बाद का काम डॉक्टरों पर छोड़ दें और फिर सरकार अपने स्तर से मॉनिटरिंग करते रहे। तभी इन डिपार्टमेंट के डेवलपमेंट के साथ साथ मरीजों का भी भला होगा। नहीं तो यहां हर काम के लिए डॉक्टरों को सरकार के पास जाना पड़ेगा।
उक्त बातें बीएचयू के रेडियोथैरेपी डिपार्टमेंट के प्रो डॉ यूपी साहू ने कही। डॉ साहू बुधवार को रिम्स के नवनिर्मित कैंसर रोग विभाग को देखने आए थे। भास्कर ने उनसे लंबी बातचीत की। मालूम हो कि डॉ साहू ने रिम्स से ही एमबीबीएस किया है। आज वह देश के जाने माने कैंसर विशेषज्ञों की श्रेणी में हैं।
सुपर स्पेशिएलिटी डिपार्टमेंट्स की कोर कमेटी बने
सभी सुपर स्पेशिएलिटी डिपार्टमेंट्स के डॉक्टरों को मिलाकर एक कोर कमेटी बनाना चाहिए ताकि ये खुद डेवलपमेंट का खाका खींच सकें। कैसे काम कराना है, कहां क्या जरूरी है और फिर फ्यूचर की प्लानिंग क्या है, इन सभी प्रस्तावित डिपार्टमेंट्स को टीचिंग लेवल पर डेवलपमेंट करना होगा। तभी राज्य का भला होगा।
डॉक्टरों के स्टेट्स को भी देखना होगा
अभी देशभर में सुपर स्पेशिएलिटी ट्रीटमेंट के लिए पुराने डॉक्टरों की कमीं है। यंग जेनरेशन सामने आ रही है, जिनमें काम की दक्षता है और वह बदले में बेहतर स्टेटस की चाह रखते हैं। ऐसी स्थिति में हैंडसम सैलरी, समय समय पर प्रमोशन और फिर ट्रेनिंग। सरकार को कॉरपोरेट कल्चर के कुछ हिस्से को लेना होगा। तभी डॉक्टर टिकेंगे।
सरकार ब्लू प्रिंट ओपन करे, कैसे चाहती है चलाना
सुपर स्पेशिएलिटी डिपार्टमेंट को सरकार कैसे चलाना चाहती है।इसका ब्लू प्रिंट तो तैयार किया ही होगा।इसे सामने लाना चाहिए। क्योंकि अभी जो मुझे ज्ञात हुआ है उसमें पता चला कि बिल्डिंग बनकर तैयार है, मशीन एक महीने से आकर पड़ी है, मैनपावर की नियुक्ति नहीं हो रही है। तो सरकार इतने पैसे फंसाने के बाद अब क्या कर रही है।इसका खुलासा जरूरी है।
सभी डिपार्टमेंट्स में चीफ का पोस्ट तय करें
डिपार्टमेंट्स की बेहतरी के लिए डॉक्टर और कर्मचारियों के हित के लिए कॉरपोरेट कल्चर अपनाने की जरूरत है। ताकि मरीजों को क्वालिटी युक्त ट्रीटमेंट मिल सकें। जब स्टाफ्स को सुविधा नहीं मिलेगी तो उनके काम पर असर दिखेगा, फिर मरीज पर। इसलिए सभी डिपार्टमेंट के लिए अलग से हैरानी तैयार करें, चीफ, डिप्टी चीफ का पद दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn